Klairi Angelidou

Si Klairi Angelidou () (namundag 19 Nobyembre 1932 - 1 Abril 2021) sarong Cypriot na edukador, pilologo, poeta, parapalis, asin politiko.

Biograpiya
Namundag sa Ammochostos, Famagusta, si Angelidou nag'adal sa School of Philosophy sa University of Athens. Kan 1955 saiyang naagom si Nicos Angelides, na siya nagkaigwa igdi nin tolong aking lalalki. Nagpoon an karera niya sa edukasyon kan siya nagin maestra sa gymnasium kan 1956, hanggan 1962, na kan taon na ini nagin siyang assistant headmistress; dangan siya nataas bilang headmistress kan 1980 hanggan sa taon na 1991. Sarong honoraryong myembro kan International Women's Association, siya saro man na honoraryong Presidente kan Cyprus Language Association asin kan Lions Club Arsinoe; siya nagresibe nin honoraryong degree sa University of Athens asin sa University of Middlesex. Siya naelehir sa House of Representatives kan 1991. Duwang taon makalihis, siya nanombrahan Ministro nin Edukasyon asin Kultura, na kun saen sa siring na katongdan naghanggan taon 1997. Siya dagos na aktibo sa pulitika maski siya retirado na.

Si Angelidou nagpublikar nin katorseng tomo nin rawitdawit, asin manlaenlaen pang mga kasuratan sa iba-ibang genre. An saiyang mga rawitdeawit napalis na sa iba-ibang lenggewahe, ain man ngan i nakaag sa musika kan mga kompowsitor arog ki Marios Meletiou asin George Theophanous.

Mga piling publikasyon
Mga bagong obra:
Poiemata (1967)
Tou Xerizomou (Uprooting) (1975)
Nostimon Imar (1982)
En Demo Anathountos (1988)
Pentadaktylos, My Son (1991)
The Silence of Statues (1994)

Toltolan

Kategorya:Mga 1932 na kamundagan
Kategorya:Mga 2021 na kagadanan
Kategorya:Mga Cypriot na mga babaeng parasurat
Kategorya:Mga Cypriot na mga poeta
Kategorya:Mga Cypriot na mga babaeng poeta
Kategorya:Mga ika-20ng siglong mga poeta
Kategorya:Mga Ika-20ng siglong mga babaeng parasurat
Kategorya:Mga Ika-21ng siglong mga poeta